О Т Ч Е Т

за осъществените читалищни дейности в Народно читалище „Петър Богдан

Бакшев- 1909”- гр.Раковски, кв.Секирово, в изпълнение на Програмата за

развитие на читалищна дейност в Община Раковски за 2022г.

Този отчет е изготвен в изпълнение на разпоредбите на чл.26а, ал.4 от

Закона за народните читалища.

 Дейността на читалището бе подчинена на план-програмата за 2022г.

Водеща наша цел бе институцията да запази своята роля и значение в трудното време, в което живеем, да задоволява духовните потребности на жителите, да бъде място за срещи, знания, контакти и изява.

 През 2022г. в Народно читалище „Петър Богдан Бакшев-1909”-гр.Раков-

ски, в изпълнение на Програмата за развитие на читалищна дейност в Об-

щина Раковски за 2022г. се осъществиха следните читалищни дейности:

1.Поддържане и използване на читалищната библиотека:

През изминалата 2022г. библиотечният фонд се обогати с 21 нови библиотечни документа, заетите библиотечни материали по читателски картони са- 1957

Специализирани библиотечни услуги:

* справки и библиографско-информационни начинания- 16

 - масови начинания- 16

През 2022г. читалището спечели проект по Програма „Българските библи-

отеки- съвременни центрове за четене и информираност, 2022г.” за заку-

пуване на нова литература, на стойност 2302 лв.

През месеците- май и юни,2022г. проведохме уроци по библиотечно-библиографски знания и запознаване на учениците от първите класове на ОУ „Христо Ботев“ с библиотеката. Децата четоха, разказаха за любими детски автори и книжки. Научиха как се става читател, какви са правилата в библиотеката, каква институция е читалището. Тези срещи и уроци са ежегодни за нашето читалище и са много полезни, както за децата- провокират се към знания и четене, така и за библиотечната институция- повишава се нейната значимост и интересът към нея. Осъществихме с децата инициативата „Приказки в приказките“ под формата на мюзикъл.

През 2022г.сме провели рецитали за: Освобождението на България от турско робство, Деня на славянската писменост и култура, Деня на народните будители. Подредени витрини и изложби- общо 9. „Деня на библиотекаря“ отбелязахме с литературно четене. По време на майските културни събития проведохме литературна среща с пловдивската писателка Десислава Грамадникова- „Младият Раковски чете“ и викторина с децата. С учениците от 5-ти и 6-ти клас осъществихме литературен конкурс на тема- „Будителят, който ме вдъхновява“. Децата създадоха прекрасни творби- и като визия, и като текст- посветени на Будителите славни!

2.Културно-масова дейност в читалището:

 През 2022г. имахме следните форми на участия и изяви:

Тържество в читалището, по случай 144 г. от Освобождението на България

 и изложба от децата, посветена на Трети март.

През месец април фолклорната група към читалището взе участие в мероприятие- „Голямо Великденско хоро“, а през месец май участвахме в

56-я Национален събор на народното творчество „Китна Тракия пее и тан-

цува“- гр.Хасково.

През месец юни се изявихме на Осмия национален фолклорен фестивал „Слав Бойкин“- гр.Раковски. Прекрасно участие и представяне: получихме златен медал, парична награда, почетен плакет и грамоти. През този месец имахме и още едно участие- на „Фестивала на сиренето“- гр.Раковски.

През месец юли осъществихме фолклорна изява и културен туризъм в едно

Взехме участие в 14-ти национален фолклорен фестивал „Столетово пее и танцува“, където ни удостоиха с грамота и сувенири за спомен от меро-

приятието, и посетихме комплекс „Дамасцена“- едно приказно райско

кътче, сгушено в полите на Балкана!

 През м. август нашето читалище взе участие в програмата на „Бирфест Раковски“, 2022, а през м.септември се изявихме на 4-тия фолклорен фестивал в гр.Раднево, където се представихме отлично- получихме гра-

мота, много овации и поздравления!

 В края на месец октомври в читалището проведохме литературно- музи-

кално тържество, посветено на Деня на народните будители.

 През месец декември фолклорната читалищна група взе участие в програ-

мата на сдружение „Достоен живот“- Раковски.

 2022г.изпратихме подобаващо с литературно-музикална вечер- „Мечтана Коледа“, съчетано с изложба на домашни ястия в читалището!

 И през тази година успяхме да направим някои подобрения в читалището по отношение на материално- техническата база- закупихме климатик за

репетиционната зала, подмяна на осветителните тела.

Това е в най-общ вид нашата дейност през изминалата година .Има какво още да се желае. По-важното е, че нашето читалище устоя на всичко- на

трудности, несгоди, безпаричие и вече 112 години е символ на добро,

място за знание, култура и общуване! Важното е, че съумяваме да пазим

традициите и обичаите, да възпитаваме в ценности и добродетели.

Календарен план за културните прояви на

НЧ „Петър Богдан Бакшев- 1909”-

гр.Раковски, кв.Секирово за 2023г.

|  |  |  |
| --- | --- | --- |
| № |  Дата,място | НАИМЕНОВАНИЕ  |
|  |  |  |
| 1. | 21.01.2023г., | Ден на родилната помощ-„Бабинден” |
| 2. | 01.03.2023г.,читалището | Честване Деня на самодееца |
| 3. | 03.03.2023г.читалището | Честване на Трети март-Освобождението на България |
| 4. | 01.04.203г.,читалището | Ден на хумора и шегата |
| 5. | м.май,2023г. | Участие в Майските културни дни на общината |
| 6. | 24.05.2023г.площад,кв.Секирово | Празничен концерт,по случай 24 май-Ден на славянската писменост и култура |
| 7. | м.май,2023г.,гр.Хасково |  Национален събор на народнототворчество „Китна Тракия пее и танцува“- гр.Хасково |
| 8. | м.юни,2023гс.Арбанаси | Фестивал за автентичен фолклор,с.Арбанаси |
| 9. | м.юли,2023гс.Дорково | Международен фолклорен фестивал-с.Дорково |
| 10 | м.юли,2023гАраповскиманастир | Участие в храмовия празник на Ара-повския манастир- общ.Асеновград |
| 11 | м.август,2023г.  | Участие в събор „Богородична стъп-ка”-Старозагорски минерални бани |
| 12 | м.септември,2023г.,гр.Раднево | Фолклорен фестивал-гр.Раднево |
| 13 | 01.11.2023г. | Ден на народните будители |
| 14 | м.декември,2023г. | Коледно- новогодишно тържество  |

 Водеща и неизменна цел на нашето читалище винаги е била- то да бъде преди всичко средище на просвета и култура. Да имаме своя визия и значимост, и да допринасяме за обогатяване на духовния живот на общността ни. Водещо в плана за нашата работа през предстоящата година

ще бъде да запазим доверието и уважението на хората към нашата инсти-

туция. Все повече и повече да популяризираме българския фолклор и традиции.Това ще осъществим с участия и изяви на предстоящи фестивали и събори.

 Една от приоритетните ни посоки и през тази година ще бъде да се стремим да привлечем още и още от детската и младежката аудитория на града, увличайки ги в интересни форми на работа и мероприятия- изложби,

литературни срещи, конференции, чествания на бележити дати и събития.

Да развием по- добре доброволчеството.

 Много важна е библиотечната ни дейност. Библиотеката- със своя богат фонд да бъде на разположение на своите потребители. Да дава знания и ин-

формация, да бъде средище за контакти, да приобщава към общочовешки

ценности чрез литературата .И тази година сме планирали да осъществим читателски конференции и срещи с писатели. Да проведем ежегодните уроци по библиотечно-библиографски знания с учениците от начален курс и запознаване на децата от детските градини с библиотеката.

 Да поддържаме добро сътрудничество и партньорство с другите общес-

твени институции- общината, училищата, църквата.

 Да дерзаем, да продължаваме напред, въпреки трудностите, да пазим тра-

дициите и обичаите, да възпитаваме в ценности и добродетели. Да бъдем

„трибуна” за художествена изява и място за бъдещи творци и таланти!